《拟长沙过贾谊宅·其一》
明代·徐熥

怜君谪宦楚江来，门外湘波日夜回。
废井年深生乱草，古墙春尽长荒苔。
猿声似诉孤臣恨，马首空劳过客哀。
此地无须叹寥落，长安甲第亦成灰。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。